ddrg/super_eurlex huggingface dataset:
Úradný vestník L 258 , 16/10/1993 S. 0032 - 0032

Fínske špeciálne vydanie: Kapitola 3 Zväzok 53 S. 0034

Švédske špeciálne vydanie: Kapitola 3 Zväzok 53 S. 0034



Rozhodnutie Komisie z 15. októbra 1993, ktorým sa mení a dopĺňa rozhodnutie 93/387/EHS, ktorým sa stanovujú podmienky pre dovoz živých lastúrnikov, ostnokožcov, plášťovcov a morských ulitníkov s pôvodom v Maroku (93/530/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 91/492/EHS z 15. júla 1991 o hygienických podmienkach na produkciu a uvádzanie na trh živých lastúrnikov [1], najmä na jej článok 9 ods. 4, keďže rozhodnutie Komisie 93/287/EHS zo 7. júna 1993 o zvláštnych podmienkach pre dovoz živých lastúrnikov, ostnokožcov, plášťovcov a morských ulitníkov s pôvodom v Maroku [2] stanovuje zoznam expedičných zariadení schválených pre vývoz do Európskeho spoločenstva; keďže príslušné marocké úrady oficiálne schválili dodatočné expedičné zariadenia v súlade s článkom 9 ods. 3 písm. c) smernice 91/492/EHS; keďže oddiel I prílohy C k rozhodnutiu 93/387/EHS by mal byť preto príslušne zmenený a doplnený; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Oddiel I v prílohe C k rozhodnutiu 93/387/EHS sa nahrádza týmto: "I. Expedičné zariadenia Názov a adresa | Schvaľovacie číslo | Schválenie platné do | Najmat Allah, Nador | 01-10-065 | — | Marost, Nador | 01-10-066 | — | Viapo Maroc, Nador | 01-10-078 | 31.12.1995 | Société Aquacole de la Moulouya, Essaidia | 01-10-070 | — | SOMECOP, Tetouan | 03-10-080 | — | Société Damjiguend S.A., Tanger | 04-10-079 | 31.12.1995 | Qualidia Marée, Qualidia | 08-10-081 | 31.12.1995" | Článok 2 Toto rozhodnutie je adresované členským štátom. V Bruseli 15. októbra 1993 Za Komisiu René Steichen člen Komisie [1] Ú. v. ES L 268, 24.9.1991, s. 1. [2] Ú. v. ES L 166, 8.7.1993, s. 40. --------------------------------------------------
Úradný vestník L 203 , 13/08/1993 S. 0034 - 0034

Fínske špeciálne vydanie: Kapitola 3 Zväzok 51 S. 0181

Švédske špeciálne vydanie: Kapitola 3 Zväzok 51 S. 0181



Rozhodnutie Komisie z 30. júna 1993, ktorým sa mení a dopĺňa rozhodnutie Rady 90/424/EHS o výdavkoch vo veterinárnej oblasti súvisiacich s klasickým morom ošípaných (93/439/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na rozhodnutie Rady 90/424/EHS z 26. júna 1990 o výdavkoch vo veterinárnej oblasti [1], naposledy zmenené a doplnené smernicou 92/119/EHS [2], najmä na jeho článok 5 ods. 2, keďže klasický mor ošípaných podlieha oznamovacej povinnosti v súlade s ustanoveniami článku 1 smernice Rady 82/894/EHS z 21. decembra 1982 o oznamovaní chorôb zvierat v rámci spoločenstva [3], naposledy zmenenej a doplnenej rozhodnutím Komisie 92/450/EHS [4]; keďže rozhodnutím Rady 80/1096/EHS [5], naposledy zmeneným a doplneným rozhodnutím 91/686/EHS [6], sa zaviedli finančné opatrenia spoločenstva určené na vyhubenie klasického moru ošípaných; keďže finančná účasť spoločenstva sa v súlade s ustanoveniami daného rozhodnutia obmedzuje na opatrenia vykonané do 1. júla 1992; keďže opatrenia na vyhubenie klasického moru ošípaných zlepšili zdravotný stav populácie ošípaných na území spoločenstva; keďže s prihliadnutím na dosiahnutý pokrok je potrebné uplatňovať v prípade výskytu klasického moru ošípaných mimoriadne opatrenia a v tomto kontexte zaradiť klasický mor ošípaných na zoznam chorôb uvedený v článku 3 ods. 1 rozhodnutia 90/424/EHS; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Do článku 3 ods. 1 rozhodnutia 90/424/EHS sa vkladá nasledujúca zarážka: "— Klasický mor ošípaných" Článok 2 Toto rozhodnutie je adresované všetkým členským štátom. V Bruseli 30. júna 1993 Za Komisiu René Steichen člen Komisie [1] Ú. v. ES L 224, 18.8.1990, s. 19. [2] Ú. v. ES L 62, 15.3.1993, s. 69. [3] Ú. v. ES L 378, 31.12.1982, s. 58. [4] Ú. v. ES L 248, 28.8.1992, s. 77. [5] Ú. v. ES L 325, 1.12.1980, s. 5. [6] Ú. v. ES L 377, 31.12.1991, s. 15. --------------------------------------------------
Úradný vestník L 082 , 03/04/1993 S. 0020 - 0020

Fínske špeciálne vydanie: Kapitola 3 Zväzok 49 S. 0051

Švédske špeciálne vydanie: Kapitola 3 Zväzok 49 S. 0051



Rozhodnutie Komisie zo 4. marca 1993, ktoré mení a dopĺňa rozhodnutie 92/486/EHS o založení formy spolupráce medzi hostiteľským strediskom Animo a členskými štátmi (93/188/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatniteľných v obchode vo vnútri spoločenstva s určitými živými zvieratami a výrobkami s cieľom doplnenia vnútorného trhu [1], naposledy zmenenú a doplnenú smernicou 92/118/EHS [2], najmä na jej článok 20 ods. 3, keďže s ohľadom na pokročilý stav prípravných prác v členských krajinách na počítačovej sieti Animo by sa mal stanoviť jednotný dátum uvedenia systému do prevádzky; keďže tento dátum by sa mal brať do úvahy v ustanoveniach rozhodnutia Komisie 92/486/EHS [3] o založení formy spolupráce medzi hostiteľským strediskom Animo a členskými krajinami; keďže určité nevyhnutné prvky zmluvy, ktoré sa majú uzavrieť medzi hostiteľským strediskom Animo a každým členským štátom, by sa mali špecifikovať; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 92/486/EHS sa týmto mení a dopĺňa takto: 1. v článku 2 sa prvá odrážka nahrádza takto: "— nadobudli účinnosť na tri roky počnúc 1. aprílom 1993,". 2. K článku 2 sa pridá táto zarážka: "— zahrňovali doložku týkajúcu sa aktualizácie, ochrany a dostupnosti údajov, zodpovedností a rozvrhu platenia." 3. V článku 4 sa "1. júl 1993" nahrádza dátumom "1. apríl 1994". Článok 2 Toto rozhodnutie je adresované členským štátom. V Bruseli 4. marca 1993 Za Komisiu René Steichen člen Komisie [1] Ú. v. ES L 224, 18.8.1990, s. 29. [2] Ú. v. ES L 62, 15.3.1993, s. 49. [3] Ú. v. ES L 291, 7.10.1992, s. 20. --------------------------------------------------
Úradný vestník L 230 , 11/09/1993 S. 0020 - 0020

Fínske špeciálne vydanie: Kapitola 3 Zväzok 52 S. 0110

Švédske špeciálne vydanie: Kapitola 3 Zväzok 52 S. 0110



Rozhodnutie Komisie z 27. júla 1993, ktorým sa mení a dopĺňa rozhodnutie 83/471/EHS o Kontrolnom výbore spoločenstva pre uplatňovanie stupnice pre klasifikáciu jatočne opracovaných tiel dospelého hovädzieho dobytka (93/493/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1208/91 z 28. apríla 1981, ktorým sa určuje stupnica spoločenstva pre klasifikáciu jatočne spracovaných tiel dospelého hovädzieho dobytka [1], naposledy zmenené a doplnené nariadením (EHS) č. 1026/91 [2], najmä na jeho článok 5 ods. 4, keďže s cieľom umožňovať Komisii vyhodnocovanie výsledkov kontrol by ju členské štáty mali informovať o opatreniach prijatých na základe odporúčaní Kontrolného výboru a mali by príslušne prispôsobiť rozhodnutie Komisie 83/471/EHS zo 7. septembra 1983 o Kontrolnom výbore spoločenstva pre uplatňovanie klasifikačnej stupnice pre jatočné telá dospelého hovädzieho dobytka [3], naposledy zmenené a doplnené rozhodnutím 92/429/EHS [4]; keďže opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO ROZHODNUTIE: Článok 1 Do článku 4 rozhodnutia 83/471/EHS sa týmto dopĺňa tento odsek: "3. Pokiaľ správa uvedená v odseku 2 zaznamená nedostatky v rôznych oblastiach činnosti, ktoré boli predmetom overovania, alebo ak bude obsahovať odporúčania s ohľadom na zlepšenie vykonávaných operácií, členské štáty informujú Komisiu o všetkých predpokladaných alebo vykonaných zmenách najneskôr do troch mesiacov odo dňa odovzdania správy." Článok 2 Táto smernica je adresovaná členským štátom. V Bruseli 27. júla 1993 Za Komisiu René Steichen člen Komisie [1] Ú. v. ES L 123, 7.5.1981, s. 3. [2] Ú. v. ES L 106, 26.4.1991, s. 2. [3] Ú. v. ES L 259, 20.9.1983, s. 30. [4] Ú. v. ES L 237, 20.8.1992, s. 15. --------------------------------------------------
Úradný vestník L 238 , 23/09/1993 S. 0044 - 0044

Fínske špeciálne vydanie: Kapitola 3 Zväzok 52 S. 0157

Švédske špeciálne vydanie: Kapitola 3 Zväzok 52 S. 0157



Rozhodnutie Komisie z 21. decembra 1993, ktorým sa mení a dopĺňa rozhodnutie 93/195/EHS, pokiaľ ide o návrat zaregistrovaných koní z niektorých dostihových závodísk v Spojených štátov amerických (93/509/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach, ktorými sa riadi pohyb a dovoz koní z tretích krajín [1], naposledy zmenenú a doplnenú smernicou 92/36/EHS [2], najmä na jej článok 19 bod ii), keďže Komisia rozhodnutím 93/195/EHS [3] ustanovila veterinárne podmienky a veterinárnu certifikáciu pre návrat zaregistrovaných koní pre dostihy, súťaže a kultúrne podujatia po dočasnom vývoze; keďže prítomnosť vírovej artritídy koní v Arlingtonskom medzinárodnom závodisku, Illinois, v Churchill Downs, Kentucky, v Ak-sar-ben, Nebraska a v Prairie Meadows, Iowa v Spojených štátoch amerických; keďže výskyt vírovej artritídy koní pravdepodobne tvorí nebezpečenstvo pri návrate, po dočasnom vývoze, koní zaregistrovaných v spoločenstve, ktoré sa zúčastnili na súťažiach na príslušných závodiskách; keďže v dôsledku toho je potrebné prijať opatrenia s cieľom zakázať, v súlade s rozhodnutím uvedeným vyššie, návrat zaregistrovaných koní pre dostihy, súťaže a kultúrne podujatia z príslušných dostihových závodísk po dočasnom vývoze; keďže, na základe epizootiologických poznatkov o tomto ochorení, zákaz by mal byť obmedzený na obdobie šiestich mesiacov; keďže opatrenia ustanovené týmto rozhodnutím sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Týmto sa rozhodnutie 93/195/EHS mení a dopĺňa takto: 1. V prílohe I, skupina C, slová "Spojené štáty americké" sa nahrádzajú slovami "Spojené štáty americké (s výnimkou, do 28. februára 1994, týchto dostihových závodísk: Arlingtonské medzinárodné závodisko, Illinois, Churchill Downs, Kentucky, Ak-sar-ben, Nebraska a Prairie Meadows, Iowa)"; 2. V prílohe II, skupina C, slová "Spojené štáty americké" sa nahrádzajú slovami "Spojené štáty americké (s výnimkou, do 28. februára 1994, týchto dostihových závodísk: Arlingtonské medzinárodné závodisko, Illinois, Churchill Downs, Kentucky, Ak-sar-ben, Nebraska a Prairie Meadows, Iowa)". Článok 2 Toto rozhodnutie je adresované členským štátom. V Bruseli 21. septembra 1993 Za Komisiu René Steichen člen Komisie [1] Ú. v. ES L 224, 18.8.1990, s. 42. [2] Ú. v. ES L 157, 10.6.1992, s. 28. [3] Ú. v. ES L 86, 6.4.1993, s. 1. --------------------------------------------------
Úradný vestník L 317 , 18/12/1993 S. 0082 - 0082

Fínske špeciálne vydanie: Kapitola 3 Zväzok 54 S. 0047

Švédske špeciálne vydanie: Kapitola 3 Zväzok 54 S. 0047



Rozhodnutie Komisie zo 17. decembra 1993, ktorým sa po tretíkrát mení a dopĺňa rozhodnutie 93/197/EHS o veterinárnych podmienkach a veterinárnom osvedčení na dovoz registrovaných, chovných a úžitkových equidae (93/682/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach na presun a dovoz equidae z tretích krajín [1], naposledy zmenenú a doplnenú smernicou 92/36/EHS [2], najmä na jej články 15 písm. a) a 16, keďže rozhodnutie Komisie 93/197/EHS [3], naposledy zmenené a doplnené rozhodnutím 93/510/EHS [4], stanovuje veterinárne podmienky a veterinárne osvedčenie na dovoz registrovaných, chovných a úžitkových equidae; keďže členské štáty narazili na určité problémy pri dovoze equidae z východnej Európy, najmä čo sa týka zodpovednosti laboratórnych testov, ktoré sa majú uskutočniť pri dovoze takýchto zvierat; keďže by sa preto príslušnými úradmi členského štátu určenia malo stanoviť, aby sa takéto testy uskutočnili v schválených laboratóriách na tento účel; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe II k rozhodnutiu 93/197/EHS sa poznámka pod čiarou (5) veterinárneho osvedčenia B týmto nahrádza nasledovným textom:"(5) Pre krajiny, na ktoré sa vzťahuje toto osvedčenie, okrem Austrálie, Cyprusu a Nového Zélandu, sa musia laboratórne testy uskutočniť v laboratóriu schválenom členským štátom určenia. Výsledky testov, osvedčené laboratóriom, sa musia pripojiť k veterinárnemu osvedčeniu, ktoré doprevádza zviera." Článok 2 Toto rozhodnutie je adresované členským štátom. V Bruseli 17. decembra 1993 Za Komisiu René Steichen člen Komisie [1] Ú. v. ES L 224, 18.8.1990, s. 42. [2] Ú. v. ES L 157, 10.6.1992, s. 28. [3] Ú. v. ES L 86, 6.4.1993, s. 16. [4] Ú. v. ES L 238, 23.9.1993, s. 45. --------------------------------------------------
Úradný vestník L 238 , 23/09/1993 S. 0045 - 0045

Fínske špeciálne vydanie: Kapitola 3 Zväzok 52 S. 0158

Švédske špeciálne vydanie: Kapitola 3 Zväzok 52 S. 0158



Rozhodnutie Komisie z 21. septembra 1993, ktorým sa mení a dopĺňa rozhodnutie Komisie 93/197/EHS o veterinárnych podmienkach a veterinárnom osvedčení na dovoz registrovaných, chovných a úžitkových equidae (93/510/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS z 26. júna 1990 o veterinárnych podmienkach na presun a dovoz equidae z tretích krajín [1], naposledy zmenenú a doplnenú smernicou 92/36/EHS [2], najmä na jej článok 15 písm. a) a článok 16, keďže rozhodnutie Komisie 93/197/EHS [3] stanovuje veterinárne podmienky a veterinárne osvedčenie na dovoz registrovaných, chovných a úžitkových equidae; keďže v súlade s týmto rozhodnutím môžu byť príslušné equidae dovezené do spoločenstva iba v prípade, že zotrvali určitú dobu v zariadeniach pod veterinárnym dozorom v tretej krajine odoslania; keďže sa v praxi vyskytli problémy, pretože celé toto obdobie musí prebiehať v tretej krajine odoslania; keďže by sa malo upresniť, že ak boli equidae dovezené priamo zo spoločenstva, nie je nevyhnutné, aby zotrvali celé obdobie v tretej krajine odoslania; keďže je preto nevyhnutné zmeniť a doplniť rozhodnutie 93/197/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príloha II k rozhodnutiu 93/197/EHS sa týmto mení a dopĺňa takto: v písmene d) oddielu III osvedčení A, B, C, D a E sa text v zátvorkách nahrádza týmto "alebo od narodenia v prípade, že je zviera mladšie ako tri mesiace, alebo od dátumu dovozu v prípade, že bolo dovezené priamo z Európskeho spoločenstva v priebehu posledných troch mesiacov." Článok 2 Toto rozhodnutie je adresované členským štátom. V Bruseli 21. septembra 1993 Za Komisiu René Steichen člen Komisie [1] Ú. v. ES L 224, 18.8.1990, s. 42. [2] Ú. v. ES L 157, 10.6.1992, s. 28. [3] Ú. v. ES L 86, 6.4.1993, s. 16. --------------------------------------------------
Úradný vestník L 144 , 16/06/1993 S. 0025 - 0025

Fínske špeciálne vydanie: Kapitola 3 Zväzok 50 S. 0027

Švédske špeciálne vydanie: Kapitola 3 Zväzok 50 S. 0027



Rozhodnutie Komisie z 1. júna 1993 ktorým sa určujú výnimky zo schvaľovacích podmienok pre pohraničné inšpekčné stanovištia v prístavoch, kde sa vykladajú ryby (93/352/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/675/EHS z 10. decembra 1990 určujúcu zásady, ktorými sa riadi organizácia veterinárnych kontrol produktov vstupujúcich do spoločenstva z tretích krajín [1], naposledy zmenenú a doplnenú smernicou 92/118/EHS [2], najmä na jej článok 18 ods. 4, keďže pohraničné inšpekčné stanovištia musia spĺňať všeobecné požiadavky určené smernicou 90/675/EHS; keďže rozhodnutím Komisie 92/525/EHS [3] boli stanovené doplňujúce a nevyhnutné požiadavky, aby sa umožnilo schválenie týchto stanovíšť; keďže, pokiaľ ide o vykládku rýb v prístavoch, je nevyhnutné brať do úvahy výnimky z niektorých predpisov vzťahujúcich sa na pohraničné inšpekčné stanovištia a na pracovníkov zodpovedných za organizáciu kontrol; keďže je v tejto súvislosti potrebné brať do úvahy zdravotné podmienky pre výrobu a odbyt výrobkov rybného hospodárstva stanovených smernicou Rady 91/493/EEC [4] pre podmienky schválenia pohraničných inšpekčných stanovíšť v prístavoch, kde sa vykladajú ryby; keďže príslušné orgány členských štátov musia mať možnosť určiť oficiálnych agentov zodpovedných za kontrolu rýb, ktorí musia mať požadované schopnosti pre tento druh kontroly; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušný orgán členského štátu určí oficiálneho agenta, ktorý je osobitne vyškolený, aby zodpovedal za vykonávanie kontrol rýb na pohraničných inšpekčných stanovištiach v prístavoch, kde sa vykladajú ryby. Príslušný orgán informuje členské štáty a Komisiu. Článok 2 Odlišne od bodu 2 prílohy k rozhodnutiu 92/525/EHS, vykládka a vylodenie rýb sa musí uskutočniť v súlade s kapitolou II, bod 2 prílohy k smernici 91/493/EHS. Článok 3 Toto rozhodnutie je adresované členským štátom. V Bruseli 1. júna 1993 Za Komisiu René Steichen člen Komisie [1] Ú. v. ES L 373, 31.12.1990, s. 1. [2] Ú. v. ES L 62, 15.3.1993, s. 49. [3] Ú. v. ES L 331, 17.11.1992, s. 16. [4] Ú. v. ES L 268, 24.9.1991, s. 15. --------------------------------------------------
Úradný vestník L 122 , 18/05/1993 S. 0045 - 0045

Fínske špeciálne vydanie: Kapitola 3 Zväzok 49 S. 0215

Švédske špeciálne vydanie: Kapitola 3 Zväzok 49 S. 0215



Rozhodnutie Komisie z 21. apríla 1993 o obsahu kódu, ktorý sa má používať na ušných značkách pre hovädzí dobytok (93/317/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 92/102/EHS z 27. novembra 1992 o určení totožnosti a registrácii zvierat (1), najmä na článok 5 odsek 2 písmeno a), keďže identifikačný kód musí umožniť určiť totožnosť každého zvieraťa jednotlivo a každý členský štát a farmu pôvodu; keďže na určenie totožnosti každého členského štátu by sa mal použiť dvojpísmenový kód; keďže totožnosť farmy pôvodu sa môže určiť podľa čísla alebo série číslic, ktoré sú jedinečné pre každú farmu; keďže každý príslušný orgán musí vybrať systém číslovania pre farmu, ktorá je pod jeho kontrolou; keďže tento kód musí byť doplnený číslicami alebo písmenami, podľa ktorých sa určí totožnosť každého zvieraťa jednotlivo; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Kód na ušnej značke pre hovädzí dobytok sa musí začínať písmenami, ktoré určujú totožnosť členského štátu pôvodu v súlade s touto tabuľkou: Belgicko | BE | Dánsko | DK | Francúzsko | FR | Nemecko | DE | Grécko | EL | Írsko | IE | Taliansko | IT | Luxembursko | LU | Holandsko | NL | Portugalsko | PT | Španielsko | ES | Spojené kráľovstvo | UK | 2. Kód musí byť doplnený sériou číslic a/alebo písmen umožňujúcich určiť totožnosť pre každé zviera jednotlivo a farmu, na ktorej sa narodilo. Článok 2 Toto rozhodnutie je adresované členským štátom. V Bruseli 21. apríla 1993 Za Komisiu René Steichen člen Komisie --------------------------------------------------
Úradný vestník L 045 , 23/02/1993 S. 0027 - 0027

Fínske špeciálne vydanie: Kapitola 1 Zväzok 3 S. 0008

Švédske špeciálne vydanie: Kapitola 1 Zväzok 3 S. 0008



Rozhodnutie Rady z 15. februára 1993, ktorým sa udeľuje záruka spoločenstva Európskej investičnej banke na straty z úverov na projekty v spoločnom záujme v určitých tretích krajinách (93/115/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže Rada na zasadnutí v dňoch 13. a 14. mája 1991 na základe oznámenia Komisie rozhodla o obmedzenom rozšírení operácií Európskej investičnej banky (EIB) v tretích krajinách, s ktorými spoločenstvo uzatvorilo dohody o spolupráci; keďže zasadnutie Rady 8. júla 1991 potvrdilo tieto hlavné smery; keďže Rada na zasadnutí 19. mája 1992 rozhodla o hlavných smeroch, že sa uplatnia pri úveroch poskytnutých EIB tretím krajinám, s ktorými spoločenstvo uzatvorilo dohody o spolupráci; keďže Rada vyzvala EIB, aby v súlade so svojím štatútom a obvyklými kritériami poskytla úvery na projekty v spoločnom záujme v určitých tretích krajinách, na ktoré sa vzťahuje záruka; keďže v súlade so závermi zasadnutia Európskej rady prebiehajúceho v dňoch 11. a 12. decembra 1992 bude čo najskôr zriadený záručný fond, aby sa poskytlo primerané rozpočtové zaobchádzanie zárukám na úvery, ktoré spoločenstvo poskytuje tretím krajinám, ROZHODLA TAKTO: Článok 1 Spoločenstvo poskytuje plnú záruku Európskej investičnej banke v prípadoch, keď banka neobdrží splatné platby z ktoréhokoľvek úveru poskytnutého v súlade s jeho obvyklými kritériami tretím krajinám, s ktorými spoločenstvo uzatvorilo dohody o spolupráci. Ustanoví sa súhrnný limit 250 miliónov ECU na trojročné obdobie. Tento limit bude na konci uvedeného obdobia preskúmaný. EIB a Komisia sa dohodnú na postupoch poskytnutia záruky. Článok 2 Komisia každých šesť mesiacov informuje Európsky parlament a Radu o tempe čerpania úverov, na ktoré sa záruka vzťahuje. S týmto cieľom zašle banka Komisii akékoľvek údaje, ktoré sa nevyhnutne oznámia Európskemu parlamentu a Rade. Komisia ročne predloží správu o vykonávaní tohto rozhodnutia Európskemu parlamentu a Rade. V Bruseli 15. februára 1993 Za Radu predseda M. Jelved [1] Ú. v. ES C 172, 8.7.1992, s. 6. [2] Ú. v. ES C 21, 25.1.1993. --------------------------------------------------
Úradný vestník L 072 , 25/03/1993 S. 0030 - 0032

Fínske špeciálne vydanie: Kapitola 5 Zväzok 6 S. 0051

Švédske špeciálne vydanie: Kapitola 5 Zväzok 6 S. 0051



Rozhodnutie Komisie z 22. februára 1993, ktorým sa ustanovuje štandardný formulár hlásenia podľa článku 6 smernice Rady 88/599/EHS o cestnej doprave (93/172/EHS) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 88/599/EHS z 23. novembra 1988 o štandardných kontrolných postupoch pre uplatňovanie nariadenia (EHS) č. 3820/85 o zosúlaďovaní niektorých právnych predpisov v sociálnej oblasti, ktoré sa týkajú cestnej dopravy a nariadenia (EHS) č. 3281/85 o záznamovom zariadení v cestnej doprave [1] a najmä na jej článok 6, so zreteľom na dosiahnuté dohody členských štátov v súlade s článkom 6 ods. 2 smernice 88/599/EHS, keďže by sa podľa článku 6 ods. 2 smernice 88/599/EHS mali vypracovať normy týkajúce sa výmeny informácií v pravidelných intervaloch ako časť plánu vzájomnej pomoci, ktoré by používali príslušné orgány členských štátov, PRIJALA TOTO ROZHODNUTIE: Článok 1 1. Štandardný formulár uvedený v článku 6 ods. 2 smernice 88/599/EHS je pripojený k tomuto rozhodnutiu. 2. Príslušné orgány každého členského štátu použijú štandardný formulár od 1. apríla 1993. Článok 2 Toto rozhodnutie je adresované členským štátom. V Bruseli 22. februára 1993 Za Komisiu Abel Matutes člen Komisie [1] Ú. v. ES L 325, 29.11.1988, s. 55. -------------------------------------------------- PRÍLOHA Forma štandardného hlásenia pre výmenu informácií o priestupkoch a pokutách (článok 6 smernice Rady 88/599/EHS) 1. PRIESTUPKY SPÔSOBENÉ CUDZÍMI DOPRAVCAMI A ULOŽENÉ POKUTY +++++ TIFF +++++ 2. OPATRENIA PRIJATÉ V ŠTÁTE VZNIKU VZHĽADOM NA ŠTÁTNU PRÍSLUŠNOSŤ TOHO, KTO SPÁCHAL PRIESTUPKY V INÝCH ČLENSKÝCH ŠTÁTOCH +++++ TIFF +++++ --------------------------------------------------